**Specialiųjų pirkimo sąlygų 2 priedas „Techninė specifikacija“**

**TECHNINĖ SPECIFIKACIJA**

**MOKYMŲ PASLAUGŲ PIRKIMAS**

**I SKYRIUS**

**BENDROSIOS NUOSTATOS**

1. Viešoji įstaiga Inovacijų agentūra (toliau – Perkančioji organizacija), įgyvendindama Ekonomikos Inovacijų ministerijos priemonės Nr. 08.07.1.6. „Skatinti verslumą ir ugdyti tikslinių grupių įgūdžius“ veiklą, ketina įsigyti dviejų skirtingų mokymų ciklų paslaugas: vieną jaunimui (praktinės verslumo dirbtuvės), kitą – moterims (verslumo ugdymo mokymai).
2. Techninėje specifikacijoje vartojamos sąvokos:

2.1. **Mokymai** – profesionalių paslaugų visuma, apimanti mokymus, skatinančius verslumo kompetencijas, tinklaveikos bei kitas, šioje techninėje specifikacijoje numatytas paslaugas, taikant pažangias paslaugų teikimo priemones ir metodus.

2.2. **Mokymų projektas** – Perkančiosios organizacijos pateikiamas mokymų projektas, kuriame pateikiamos mokymų temos, tikslai ir uždaviniai.

2.3. **Mokymų ciklas** – pagal su Perkančiąja organizacija suderintą mokymų įgyvendinimo planą įgyvendinamas mokymų ciklas, kuris apima tris skirtingus miestus kiekvienam renginių ciklui.

2.4. **Perkančioji organizacija** – Viešoji įstaiga Inovacijų agentūra.

2.5. **Tiekėjas** – viešajame pirkime dalyvaujantis ar jį laimėjęs subjektas.

2.6. **Mokymų dalyvis** – fizinis arba juridinis asmuo, atitinkantis tikslinės auditorijos kriterijus, dalyvaujantis mokymuose.

2.7. **Jaunimas** – 9-12 klasių moksleiviai ir studentai.

**II SKYRIUS**

**PIRKIMO OBJEKTAS**

1. Pirkimo objektas – Mokymai, skatinantys jaunimo ir moterų verslumą, tinklaveiką ir ugdantys verslo kompetencijas (toliau – Paslaugos).
2. Pirkimo tikslas – įgyvendinti Mokymus pagal Perkančiosios organizacijos parengtą projektą, užtikrinant, kad jie būtų paremti praktiniais pavyzdžiais, intensyvūs bei įtraukiantys, skirti pagerinti jaunimo ir moterų verslumo kompetencijas. Paslaugos teikiamos lietuvių kalba.
3. Numatoma Paslaugų teikimo trukmė – nuo 2025 gegužės/birželio mėn. iki 2025 m. lapkričio 30 d. (imtinai).
4. Numatomos paslaugų teikimo vietos:

Jaunimo mokymų ciklai vyks Panevėžyje, Marijampolėje ir Šiauliuose.

Moterų mokymų ciklai vyks Kėdainiuose, Gargžduose ir Tauragėje.

1. Tiekėjas Paslaugas turi teikti nurodytų miestų bendradarbystės centruose „Spiečius“ arba kitose su Perkančiąja organizacija suderintose vietose, atsižvelgiant į dalyvių skaičių, išlaikant atskaitingumą Perkančiajai organizacijai ir pasiekiant Perkančiosios organizacijos nustatytus tikslus.

**III SKYRIUS**

**PASIRENGIMAS PROGRAMAI IR REIKALAVIMAI PASLAUGOMS**

8.Jaunimo mokymų ciklas:

8.1. Tikslas – techninės specifikacijos priede Nr. 1 nurodytomis mokymų temomis teikti aukštos kokybės verslo kompetencijų ugdymo paslaugas, ugdyti jaunimo verslumo kompetencijas, skatinti kūrybiškumą ir praktinių verslo įgūdžių formavimą, aukšto lygio ekspertinėmis žiniomis prisidėti prie jaunimo verslumo skatinimo.

8.2. Trukmė: 3 mokymų sesijos po 3 valandas.

9. Moterų mokymų ciklas:

9.1. Tikslas – techninės specifikacijos priede Nr. 1 nurodytomis mokymų temomis teikti aukštos kokybės verslo kompetencijų ugdymo paslaugas, ugdyti moterų verslumą, didinti pasitikėjimą savimi ir suteikti praktinių žinių apie verslo valdymą, aukšto lygio ekspertinėmis žiniomis prisidėti prie moterų verslumo skatinimo.

9.2. Trukmė: 3 mokymų sesijos po 3 valandas.

10. Tiekėjas turi užtikrinti intensyvų, sklandų, profesionalių paslaugų teikimą bei paslaugoms keliamų rezultatų pasiekimą.

11. Tiekėjas turi parengti ir suderinti su Perkančiąja organizacija Mokymų įgyvendinimo planą, įskaitant Mokymų tvarkaraštį, temas ir veiklų planą likus ne mažiau nei mėnesiui iki pirmojo ciklo renginio.

12. Tiekėjas Mokymų metu rūpinasi kavos pertraukomis. Kavos pertraukų organizatoriai patvirtinami tik suderinus su Perkančiąja organizacija, likus ne mažiau kaip 7 d. d. iki Mokymų pradžios. Tiekėjas turi organizuoti 1 (vieną) kavos pertrauką kiekvienų Mokymų metu. Vieną kavos pertrauką vienam dalyviui sudaro:

Kava ir arbata;

Gyvūninės kilmės ir augalinės kilmės pienas (arba grietinėlė ir augalinis pienas);

Vanduo stikliniuose buteliukuose (negazuotas) arba kitoje talpoje (ąsotyje) su citrina;

Cukrus;

2 vnt. desertų vienam dalyviui (pyragėlis, keksiukas ir pan.);

2 vnt. sūrių užkandžių vienam dalyviui (su mėsa, žuvimi ir pan.).

13.Pasirengimas Mokymams apima šias paslaugas: pagal pateiktą Perkančios organizacijos projektą Tiekėjas turi pateikti Mokymų įgyvendinimo planą, kuris turi apimti:

13.1. Mokymų išdėstymą laike pagal miestus ir tikslines grupes;

13.2. Mokymų planą su temomis bei kiekvienos temos veiklų išdėstymą laike (mokymų temos pateikiamos Projekte (Techninės specifikacijos Priedas Nr. 1));

13.3. Mokymų įgyvendinimui naudojamų mokymosi metodų aprašymą bei praktinių užduočių pavyzdžius.

**IV SKYRIUS**

**MOKYMŲ PROGRAMOS ĮGYVENDINIMAS IR REZULTATAI**

14.Tiekėjas turi užtikrinti nenutrūkstamą Mokymų įgyvendinimą šešiuose numatytuose miestuose pagal renginių ciklą (Techninėje specifikacijoje 6 punkte išvardintose vietose). Mokymai vyksta su Perkančiąja organizacija suderintose patalpose.

15.Tiekėjas neturi teisės reikalauti jokių papildomų mokesčių iš Perkančiosios organizacijos ir (arba) Mokymų dalyvių už Paslaugas, teikiamas pagal šią Techninę specifikaciją.

16. Mokymų įgyvendinimui turi būti pasitelktos šios veiklos:

16.1. Eksperto (-ų) mokymai su teorija ir praktinėmis užduotimis, šešiuose skirtinguose miestuose kiekvienam renginių ciklui, nurodytomis Projekte;

16.2. Savarankiškos praktinės užduotys Programos dalyviams;

17. Kiekviename numatytame mieste vyksta 1 (vieni) mokymai, skirti tik Mokymų dalyviams. Dalyvių skaičius vienuose mokymuose – ne daugiau 40.

18.Ekspertas (-ai) turi perteikti ne tik aukšto lygio teorines žinias, bet ir praktinius pavyzdžius, susijusius su konkrečia mokymo tema. Ekspertas (-ai) mokymų metu turi pasiekti Mokymuose numatytų tikslų ir rezultatų.

19. Kiekvienos temos mokymo eigoje ekspertas (-ai) suformuoja ir pateikia Programos dalyviams praktines užduotis, atitinkančias išdėstytos temos turinį.

20. Mokomoji medžiaga turi būti kokybiška, tiksli ir aiški: pristatomos šiuolaikiškos sąvokos, teorijos, interpretacijos, naudojami patikimi šaltiniai; jos struktūra turi būti nuosekli, atitinkanti mokymo mokymų temas, pritaikoma bei suprantama Mokymų dalyviams (jei mokymams reikalinga atspausdinta mokomoji medžiaga, Tiekėjas turi pasirūpinti ja). Mokomoji medžiaga (skaidrės, praktinės užduotys, kita papildoma medžiaga reikalinga sėkmingai įsisavinti dėstomą temą) turi būti patalpinta Tiekėjo naudojamoje skaitmeninėje erdvėje, kuri turi būti neatlygintinai prieinama Mokymų dalyviams 90 kalendorinių dienų po mokymų.

21. Perkančioji organizacija pasilieka teisę bet kurių Mokymų metu patikrinti ir įvertinti, ar Paslaugos teikiamos kokybiškai ir atitinka sutartį ir šioje Techninėje specifikacijoje nurodytas sąlygas.

22.Tiekėjas įsipareigoja koordinuoti Mokymų įgyvendinimą kiekviename numatytame mieste.

23. Tiekėjas turi aktyviai bendradarbiauti su Perkančiosios organizacijos paskirtu (-ais) asmeniu (-imis): pateikti reikalingą informaciją, inicijuoti, organizuoti, moderuoti bendrus susitikimus-diskusijas, atsakyti į užklausas žodžiu ar raštu.

24. Tiekėjo vykdomi Mokymai ir galutinė ataskaita turi būti parengta ir pristatyta lietuvių kalba ir pateikiama elektroniniu ar kitu būdu, kurį nurodo Perkančioji organizacija sutarties sudarymo metu.

25. Tiekėjas turi teisę koreguoti Perkančiosios organizacijos patvirtintame Mokymų įgyvendinimo plane numatytų mokymų datas pagal Techninėje specifikacijoje nustatytas sąlygas. Pakeitimai turi būti iš anksto suderinami su Perkančiąja organizacija ne vėliau kaip prieš 7 kalendorines dienas ir Tiekėjas gali jų vykdymą pradėti tik gavęs raštišką Perkančiosios organizacijos patvirtinimą.

26. Paslaugos turi būti suteiktos laiku, kokybiškai ir atitikti įprastus tokioms paslaugoms keliamus reikalavimus.

27. Perkančioji organizacija anketinės apklausos metu vertins Mokymų kokybę. Mokymų dalyvių pasitenkinimas mokymais turi siekti ne mažiau kaip 4,5 iš 5 balo.

28.Tiekėjas turi užtikrinti, kad Mokymų dalyviams mokymų ciklo pabaigoje bus suteikta koncentruota informacija apie šaltinius, kuriais remiantis, buvo pateikiama mokymų medžiaga, nuorodos į mokymų metu naudotus elektroninius įrankius, skaičiuokles ir kita aktuali informacija.

**V SKYRIUS**

**BAIGIAMOSIOS NUOSTATOS**

29. Mokymai turi būti įgyvendinti ne vėliau kaip **iki 2025 m. lapkričio 30 d.**

30. Iki 2025 m. gruodžio 15 dienos (imtinai), o Perkančiosios organizacijos sutikimo atveju iki 2024 m. gruodžio 23 dienos (imtinai), Tiekėjas Perkančiajai organizacijai turi pateikti galutinę rezultatų ataskaitą (žr. techninės specifikacijos Priedą Nr. 2).

31. Tiekėjas, įgyvendindamas Paslaugas, privalo laikytis šių aplinkosaugos reikalavimų (žaliųjų reikalavimų):

31.1. nenaudoti plastikinių vienkartinių indų, vienkartinių pakuočių;

31.2 naudojami popieriaus gaminiai (rašymo, spausdinimo ir kopijavimo popierius) turi būti pagaminti iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant *Forest Stewardship Council* (toliau – FSC) ar Miškų sertifikavimo sistemų pripažinimo programą (angl. *Programme for the Endorsement of Forest Certification schemes* (toliau – PEFC) arba lygiavertes miškų sertifikavimo sistemas, kita dalis – iš perdirbto popieriaus plaušų. Popieriaus gaminiai turėtų būti nebalinti arba balinti nenaudojant chloro dujų. Plonasis (higieninis) popierius: turi būti pagamintas iš 100 proc. perdirbto popieriaus (naudoto popieriaus ir (ar) gamybos atliekų) plaušų ir turi būti nebalintas arba balintas nenaudojant chloro dujų.

31.3. atsisakyti nebūtino dokumentų kopijavimo ir spausdinimo (jeigu bus naudojama dalomoji medžiaga, ji gali būti išsiųsta elektroniniu paštu prieš susitikimą arba atspausdinta ant abiejų lapo pusių ir padalinta susitikimo metu), rengiama dokumentacija, paslaugų priėmimo - perdavimo aktai Perkančiajai organizacijai turi būti pateikti tik elektroniniu formatu, o dokumentacija, kuri turi būti pasirašoma ir paslaugų perdavimo - priėmimo aktai turi būti pasirašomi elektroniniu parašu.

31.4. maitinimo paslaugų teikimui (kavos pertraukų organizavimui) maistas ir gėrimai turi būti pateikiami naudojant daugkartinio naudojimo stalo įrankius, stiklinius ir kitokius indus bei staltieses arba atsinaujinančių išteklių pagrindu pagamintus stalo įrankius, indus bei viešojo maitinimo reikmenis;

31.5. susidariusios atliekos (biologiškai skaidžios atliekos, stiklas, popierius, plastikas, metalas ir kt.) turi būti rūšiuojamos jų susidarymo vietoje ir perduodamos atliekas tvarkančioms įmonėms;

31.6. prekė, virtusi atliekomis, tinka paruošti pakartotinai naudoti ar perdirbti.

Techninės specifikacijos

Priedas Nr. 1

**MOKYMŲ PROJEKTAS**

**1.Mokymų tikslas:**  
Mokymų tikslas – suteikti aktualias žinias bei ugdyti jaunimo ir moterų verslumo, kūrybiškumo, tinklaveikos bei lyderystės kompetencijas, taikant pažangias paslaugų teikimo priemones ir metodus. Tikslas – skatinti inovatyvų mąstymą, verslumo iniciatyvas ir asmeninį tobulėjimą.

**2. 1-ną renginių ciklą turi sudaryti:**

* 3 (trys) mokymai skirtinguose miestuose pagal eksperto (-ų) parengtą medžiagą. Mokymai organizuojami kontaktiniu būdu skirtinguose miestuose.
* Jaunimo mokymai (praktinės verslumo dirbtuvės) vyks Panevėžyje, Marijampolėje ir Šiauliuose. Jaunimo mokymų (praktinių verslumo dirbtuvių) įgyvendinimo procese turėtų dalyvauti asmuo (lyderis, įkvepianti asmenybė), kurį tiekėjas turi nusamdyti už tą pačią paslaugų kainą, prieš tai suderinti su perkančiąja organizacija.
* Moterų verslumo ugdymo mokymai vyks Kėdainiuose, Gargžduose ir Tauragėje. Moterų verslumo ugdymo mokymų įgyvendinimo procese turėtų dalyvauti asmuo (lyderis, įkvepianti asmenybė), kurį tiekėjas turi nusamdyti už tą pačią paslaugų kainą, prieš tai suderinti su perkančiąja organizacija.

Mokymų programa turi būti sudaryta taip, kad Mokymų dalyviai teorinių klausimų ir praktinių užduočių metu galėtų tobulinti savo įgūdžius, įgyti naujų žinių bei pritaikyti jas realiose situacijose. Dalyviai turėtų galimybę gerinti savo gebėjimus verslo planavimo, lyderystės, kūrybinio mąstymo, komandinio darbo bei tinklaveikos srityse.

**3. Mokymų įgyvendinimo terminas:**  
 Iki 2025 m. lapkričio 30 d.

Renginių ciklas Moterims turi būti įgyvendinamas per 2025 m. gegužės - birželio mėn.

Renginių ciklas Jaunimui turi būti įgyvendinamas per 2025 m. lapkričio mėn.

**4. Mokymų uždaviniai:**

1. Padėti jaunimo Mokymų dalyviams įgyti kūrybinio mąstymo, verslo idėjų generavimo ir praktinio įgyvendinimo įgūdžių.

2. Sudaryti galimybę moterų Mokymų dalyviams ugdyti lyderystės, tinklaveikos ir savęs motyvavimo gebėjimus.

3. Praktinėse užduotyse skatinti bendradarbiavimą, sprendimų priėmimą ir komandinius projektus.

4. Ugdyti gebėjimus efektyviai planuoti laiką, spręsti problemas ir siekti tvaraus asmeninio bei profesinio augimo.

**5. Mokymų rezultatai pagal tikslą ir uždavinius:**

**5.1. Mokymų dalyvių gebėjimų stiprinimas**:

Jaunimo mokymuose dalyviai įgijo pagrindines kūrybinio mąstymo ir verslo idėjų generavimo technikas, kurias pritaikė praktinėse užduotyse.

Moterų mokymų dalyvės patobulino lyderystės, tinklaveikos bei savimotyvacijos įgūdžius, kuriuos taikė realiose situacijose.

**5.2. Verslumo iniciatyvų skatinimas**:

Bent 60% mokymų dalyvių sukūrė savo verslo idėjas ir parengė pagrindinius jų įgyvendinimo planus, kuriuos pristatė užsiėmimų metu.

Dalyviai parodė pagerėjusius gebėjimus kurti tvarius sprendimus, spręsti problemas ir plėtoti verslo planus.

**5.3. Bendradarbiavimo ir komandinio darbo rezultatų gerinimas**:

Mokymų metu 70% dalyvių aktyviai dalyvavo komandose, sukurdami inovatyvius sprendimus pasirinktiems iššūkiams.

Komandinis darbas ir tinklaveikos pratimai padėjo sustiprinti dalyvių bendravimo bei problemų sprendimo įgūdžius.

**5.4. Tvaraus asmeninio ir profesinio augimo siekimas**:

80% mokymų dalyvių įsivertino padidėjusį pasitikėjimą savo gebėjimu valdyti laiką ir siekti tikslų tiek profesinėje, tiek asmeninėje veikloje.

Mokymai paskatino dalyvius imtis naujų iniciatyvų, susijusių su verslo plėtra ar asmeniniu tobulėjimu.

**5.5. Kokybiškai įgyvendinta mokymų programa**:

Visi trys jaunimo mokymai (Panevėžyje, Marijampolėje ir Šiauliuose) bei visi trys moterų mokymai (Kėdainiuose, Gargžduose ir Tauragėje) buvo sėkmingai įgyvendinti pagal numatytą grafiką, įtraukiant teorines ir praktines dalis.

Ekspertų mokymų medžiaga ir metodai buvo įvertinti kaip naudingi bei praktiškai pritaikomi (vidutinis dalyvių vertinimas – 4/5 balų).

**5.6. Inovatyvaus mąstymo ir tinklaveikos kompetencijų stiprinimas**:

Dalyviai suformavo daugiau nei 3 naujus kontaktus, kuriuos ketina panaudoti savo veikloje ar bendradarbiavimui.

Bent 40% dalyvių planuoja tęsti mokymuose pradėtus projektus, įtraukdami naujus partnerius ar mentorius.

**6. Mokymų atitikimas tikslinės auditorijos poreikiams:**  
Mokymų tikslinė auditorija: moksleiviai, studentai ir moterys, siekiantys ugdyti verslumo, kūrybiškumo ir lyderystės kompetencijas. Dalyviams svarbu ne tik atrasti perspektyvias verslo vystymo tendencijas, bet ir užtikrinti nuoseklų profesinį bei asmeninį augimą. Vienuose mokymuose dalyvaujančių asmenų skaičius – ne didesnis nei 40 dalyvių.

|  |  |  |  |  |
| --- | --- | --- | --- | --- |
| **Eil. Nr.** | **Temos pavadinimas** | **Mokymosi valandos** | | |
| **teorinės** | **praktinės** | **iš viso** |
|  | Tema apima bet neapsiriboja:  Praktinės verslumo dirbtuvės jaunimui:   |  | | --- | | Kūrybiškumo ir verslo idėjų generavimas: | | * Kūrybinio mąstymo technikos | | | | * Problemų sprendimo metodai | | | | * Praktinis idėjų generavimas * Komandinio darbo užduotys | | | | 1 | 2 | 3 |
|  | Tema apima bet neapsiriboja:  Verslumo ugdymo mokymai moterims:  Lyderystės ir tinklaveikos stiprinimas:   |  | | --- | | * Lyderystės stiliai ir jų taikymas | | * Motyvacijos stiprinimas ir laiko planavimas; * Tinklaveikos ir komunikacijos įgūdžių stiprinimas. | | 1 | 2 | 3 |
| **Iš viso\*:** | | **2** | **4** | **6** |

\*Į mokymosi valandas nėra įskaičiuotas laikas, skirtas kavos pertraukoms – iki 0,5 val. Mokymų

Techninės specifikacijos

Priedas Nr. 2

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adresatas (perkančioji organizacija))

**GALUTINĖ PASLAUGŲ TEIKIMO ATASKAITA**

\_\_\_\_\_\_\_\_\_\_\_\_\_**Nr.** \_\_\_\_\_\_

(Data)

1. Įgyvendinti Mokymų ciklai.Lentelėje nurodomi įgyvendinti ciklai pagal skirtingus regionus, juose dalyvavusių dalyvių skaičius, ekspertų skaičius, ir kita informacija.

|  |  |  |  |  |  |
| --- | --- | --- | --- | --- | --- |
| **Nr.** | **Veiklos pavadinimas***(iš patvirtinto Mokymų įgyvendinimo plano)* | **Veiklos trukmė** (val.) | **Dalyvių skaičius** | **Regionai** | **Komentarai***(kita Perkančiajai organizacijai reikalinga žinoti informacija)* |
| *1.* | *Mokymų ciklas Jaunimui* |  |  |  |  |
| 2. | *Mokymų ciklas Moterims* |  |  |  |  |

1. Paslaugų teikimo laikotarpiu pasiekti rezultatai:

|  |  |  |
| --- | --- | --- |
|  | **Per ataskaitinį laikotarpį pasiektas rodiklis** | **Komentarai** |
| Mokymų ciklai, vnt. |  |  |
| Suorganizuota mokymų iš viso, skaičius |  |  |
| Mokymų trukmė iš viso, val. |  |  |
| Mokymų dalyvių mokymų kokybės vertinimas (mokymų turinys, lektoriai, praktinės užduotys): |  |  |
| Mokymų ciklas Jaunimui |  |  |
| Mokymų ciklas Moterims |  |  |
| Unikalių Mokymų dalyvių skaičius iš viso, vnt. |  |  |